Sacrosancte Dei ecclesie Sancti Vincentii martiris que est infra muros civitatis Matisconensis, cui Letbaldus episcopus preest. Ego Benedictus et uxor mea Ermenburga concedimus pro remedio animarum nostrarum aliquid ex propria hereditate nostra. Hoc est una vinea que est sita in pago Matisconense, in agro Salorniacense, in villa Sanciaco; terminatur a mane et a medio die de ipsa hereditate, a sero via publica, a cercio terra Sancti Vincentii, habet in longo perticas XXIIII, in latitudine perticas III et dimidiam et pedes V. Infra isto termino, cedo hanc vineam ad ipsam ecclesiam Dei ea ratione ut quamdiu vixerimus teneamus et possideamus, sed post meum et uxoris mee decessum, ad Sanctum Vincentium perveniat; si quis contradixerit, auri libras X componat. S. Benedicti et uxoris mee Ermenburge. Hactum est hoc regnante Rotberto rege.